|  |  |  |
| --- | --- | --- |
| **OBRAZAC**  **IZVJEŠĆA O PROVEDENOM SAVJETOVANJU SA ZAINTERESIRANOM**  **JAVNOŠĆU** | | |
| Naslov dokumenta | Izvješće o provedenom savjetovanju o nacrtu prijedloga Smjernica za integraciju održivog energetskog planiranja i prilagodbe klimatskim promjenama (SECAP) u Generalni urbanistički plan (GUP)grada Karlovca | |
| Stvaratelj dokumenta, tijelo koje provodi savjetovanje | Regionalna energetska agencija sjeverozapadne Hrvatske i Grad Karlovac, Upravni odjel za prostorno uređenje i poslove provedbe dokumenata prostornog uređenja | |
| Svrha dokumenta | Izvješćivanje o provedenom savjetovanju sa zainteresiranom javnošću o Smjernicama za integraciju održivog energetskog planiranja i prilagodbe klimatskim promjenama (SECAP) u Generalni urbanistički plan (GUP)grada Karlovca | |
| Datum dokumenta | 17.9.2021. | |
| Verzija dokumenta | Prva | |
| Vrsta dokumenta | Elaborat | |
| Naziv nacrta zakona, drugog propisa ili akta/dokumenta | Smjernice za integraciju održivog energetskog planiranja i prilagodbe klimatskim promjenama (SECAP) u Generalni urbanistički plan (GUP)grada Karlovca | |
| Jedinstvena oznaka iz Plana donošenja zakona, drugih propisa i akata objavljenog na internetskim stranicama Grada |  | |
| Naziv tijela nadležnog za izradu nacrta | Regionalna energetska agencija sjeverozapadne Hrvatske i Grad Karlovac, Upravni odjel za prostorno uređenje i poslove provedbe dokumenata prostornog uređenja | |
| Koji su predstavnici zainteresirane javnosti bili uključeni u postupak izrade odnosno/ili u rad stručne radne skupine za izradu nacrta? | U srpnju 2021. je održana radionica s upravnim odjelima grada, javnopravnim tijelima nadležnim za temu energetike i zaštite okoliša. | |
| Je li nacrt bio objavljen na internetskim stranicama ili  na drugi odgovarajući način?  Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje?  Ako nije,zašto? | Da | www.karlovac.hr |
| Od 15.3.2022. do 14.4.2022. | www.karlovac.hr |
|  |  |
|  | |
| Koji su predstavnici zainteresirane javnosti dostavili svoja očitovanja? | Politička platforma Možemo!, Karlovac | |
| Razlozi neprihvaćanja pojedinih primjedbi zainteresirane javnosti na određene odredbe nacrta | **Komentar 1:**  Smatramo da gradske službe trebaju svojim primjerom pokazati i dokazati spremnost osobnog i javnog zalaganja za energetski održivi razvitak i prilagodbu klimatskim promjenama na malim stvarima, kao što je mobilnost (a u stvari se radi o ogromnom utjecaju na klimatske promjene). Zalažemo se za potpuni prelazak na električna vozila - manji broj elektro automobila, više bicikala i elektro bicikala za grad i gradske tvrtke i ustanove.  S obzirom na poziciju Poglavarstva u samoj gradskoj Zvijezdi, ukidanje parkirališta za aute na važnom gradskom trgu - Strossmayerovom, te formiranje parkinga za bicikle, koja ujedno zauzimaju i manju površinu, bio bi veliki zaokret i stvarni dokaz brige gradskih vlasti za klimu i okoliš, te smanjivanje emisije CO2. Obavezu ukidanja parkirališta na Trgu predlažemo ugraditi i u GUP, kada već nije ispoštovan UPU Zvijezda.  **Odgovor:**  Komentar je primljen na znanje. Ukidanje parkirališta na području Zvijezde u ovom trenutku nije izgledno dok nisu izgrađeni zamjenski parkirališno garažni prostori kako je planirano u UPU Zvijezda. Urbanistička i prometna rješenja UPU Zvijezda su usklađena s GUP-om kao planom višeg reda, pa se svi zahvati u obuhvatu navedenog plana moraju projektno razrađivati u skladu s UPU. Vezano uz poticanje uporabe bicikala, napominjemo kako je u Smjernicama za integraciju održivog energetskog planiranja i prilagodbe klimatskim promjenama (SECAP) u Generalni urbanistički plan (GUP) grada Karlovca, poglavlje 8., mjera 1 – Izvedba biciklističke infrastrukture (pa tako i parkirališta za bicikle koji spadaju u nju) jako afirmirana. Također, već sada je provedbenim odredbama GUP-a, temeljem općih uvjeta, omogućen razvoj biciklističke infrastrukture razradom pojedinačnih projekata uz posebne uvjete nadležnog javnopravnog tijela za promet.  **Komentar 2:**  Pohvaljujemo brigu za okoliš promjenom žarulja javne rasvjete u LED rasvjetu, no smatramo da se to ne provodi dovoljno žustrim tempom. Također skrećemo pažnju i na nerazumljivo veliku jakost reflektora pomoćnih terena stadiona Čavlek, te njihovu uperenost izvan terena, što je neugodno za šetače, ali i za životinjski svijet koji obitava uz Koranu.  **Odgovor:**  Komentar je primljen na znanje. Snaga reflektora i javne rasvjete te dinamika zamjene postojećih žarulja novima nije predmet razrade prostornih planova pa tako nije obrađena niti ovim Smjernicama. | |
|  | **Komentar 3:**  Iako je Grad u nekim svojim zgradama proveo mjere poboljšanja energetske učinkovitosti, to je vrlo mali udio u ukupnom utjecaju na smanjenje emisije CO2.  Osiromašeno stanovništvo nije često u mogućnosti samo uložiti u energetsku obnovu svojih zgrada, Grad bi trebao iznaći sredstva i načina da pomogne višestambenim zgradama u energetskoj obnovi, posebno što je državno financiranje u tom smislu potpuno zakazalo, a sadašnji natječaj sufinanciranja ne nudi veliki optimizam.  **Odgovor:**  Mehanizmi sufinanciranja energetske obnove zgrada nisu predmet razrade prostornih planova pa tako niti ovih Smjernica.  **Komentar 4:**  Na nekoliko mjesta se u dokumentu ne povezuje sa vanjskom referencom, npr. str 11, 15  **Odgovor:**  Zahvaljujemo se na komentaru, uočene greške bit će ispravljene.  **Komentar 5:**  Kartu energetsko-klimatskih zona unutar GUP-a nije jednostavno iščitati, približno se razaznaju granice pojedinih zona, te je komentiranje ili eventualno predlaganje neke promjene otežano.  **Odgovor:**  Karta energetsko-klimatskih zona izrađena je na podlozi kartografskih prikaza i Pravilnikom o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova (NN br. [106/98](https://www.iusinfo.hr/zakonodavstvo/pravilnik-o-sadrzaju-mjerilima-kartografskih-prikaza-obveznim-prostornim-pokazateljima-i-standardu-elaborata-prostornih-planova), [39/04](https://www.iusinfo.hr/zakonodavstvo/pravilnik-o-izmjenama-i-dopunama-pravilnika-o-sadrzaju-mjerilima-kartografskih-prikaza-obveznim-prostornim-pokazateljima-i-standardu-elaborata-prostornih-planova), [45/2004](https://www.iusinfo.hr/zakonodavstvo/ispravak-pravilnika-o-izmjenama-i-dopunama-pravilnika-o-sadrzaju-mjerilima-kartografskih-prikaza-obveznim-prostornim-pokazateljima-i-standardu-elaborata-prostornih-planova), [163/04](https://www.iusinfo.hr/zakonodavstvo/pravilnik-o-dopunama-pravilnika-o-sadrzaju-mjerilima-kartografskih-prikaza-obveznim-prostornim-pokazateljima-i-standardu-elaborata-prostornih-planova), [76/07](https://www.iusinfo.hr/zakonodavstvo/zakon-o-prostornom-uredenju-i-gradnji-1), [135/10](https://www.iusinfo.hr/zakonodavstvo/pravilnik-o-opcinama-koje-mogu-donijeti-prostorni-plan-uredenja-opcine-smanjenog-sadrzaja-i-sadrzaju-mjerilima-kartografskih-prikaza-i-obveznim-prilozima-toga-plana), [148/10](https://www.iusinfo.hr/zakonodavstvo/pravilnik-o-sadrzaju-mjerilima-kartografskih-prikaza-obveznim-prostornim-pokazateljima-standardu-elaborata-i-obveznih-priloga-prostornih-planova), [153/13](https://www.iusinfo.hr/zakonodavstvo/zakon-o-prostornom-uredenju-1996)) propisane podloge koja je sastavni dio važećeg GUP-a. U tom smislu smatramo da je čitljiva u jednakoj mjeri kao i kartografski prikazi GUP-a. Napravljeni su i prikazi pojedinačnih („1 na 1“) preklopa predloženih energetsko-klimatskih zona s kartografskim prikazima GUP-a (namjena, zaštita, energetika i dr.), upravo kako bi se naglasila ideja korespondiranja i preklapanja energetsko-klimatskog zoniranja s ostalim zoniranjem (namjena, zaštita, energetika, obveze izrade planova nižeg reda i dr.) te kako bi se naručitelju i izrađivaču IV. Izmjena i dopuna GUP-a te ostalim dionicima uključenim u proces dao bolji uvid. Bitno je naglasiti da je zoniranje kroz Smjernice načelno predloženo, te se očekuje da će izrađivač izmjena i dopuna GUP-a, u toku izrade modificirati i prilagođavati ovako predloženo zoniranje ostalim ulaznim podacima, smjernicama i ciljevima relevantnim za izmjene i dopune GUP-a, a sve u skladu s protokolom izrade plana i gore navedenim Pravilnikom. | |
|  | **Komentar 6.1.:**  Smatramo nužnim i predlažemo da se izvedba elemenata biciklističke infrastrukture planira ne samo u prometnim koridorima, nego i kao zaseban biciklističko-pješački koridor koji ne mora biti vezan uz koridore koji su namijenjeni motornim vozilima.  Objašnjenje:  Biciklistička magistrala, kojom bi se povezalo rubne dijelove grada međusobno i sa centralnim sadržajima, te poslovnim zonama, ne bi se vezala isključivo za prometne koridore namijenjene motornim vozilima, već kao samostalni prometni koridor namijenjen biciklistima i pješacima koji zaobilazi sam grad nasipima, poljima, okolnim šumama…. te se povezuje sa biciklističkim magistralama izvan granica grada, sa županijskom bike infrastrukturom.  **Odgovor:**  Napominjemo kako je u Smjernicama za integraciju održivog energetskog planiranja i prilagodbe klimatskim promjenama (SECAP) u Generalni urbanistički plan (GUP) grada Karlovca, poglavlje 8., mjera 1 – Izvedba biciklističke infrastrukture jako afirmirana (*“Izmjenama i dopunama GUP-a se omogućuje izvedba elemenata biciklističke infrastrukture u svim prometnim koridorima, na površinama svih namjena odnosno svih građevnih čestica*”). Komentar o biciklističkoj magistrali je primljen na znanje i bit će razmotren u postupku izrade IV. Izmjena i dopuna GUP-a. Međutim, treba napomenuti da je izgradnja samostalnih prometnih koridora namijenjenih biciklistima i pješacima moguća već sada temeljem provedbenih odredbi GUP-a koje određuju opće uvjete za razvoj biciklističke infrastrukture kroz razradu pojedinačnih projekata uz posebne uvjete nadležnog javnopravnog tijela za promet.  **Komentar 6.2.:**  Predlažemo da se parkirališta i garaže za bicikle mogu smjestiti i na površinama koje nisu GUP-om označene za to.  Objašnjenje:  Naše višestambene zgrade, kao i poslovni i javni subjekti nemaju odgovarajuće riješena parkirališna mjesta za bicikle, već se bicikli drže po stubištima, hodnicima, skučenim zajedničkim prostorima ili na otvorenom. Kada se kristalizira moguća lokacija unutar stambenih blokova, naselja, pogona.... potrebno je omogućiti da se parking ili biciklistička garaža može projektirati i graditi bez da je potrebno mijenjati prostorno-plansku dokumentaciju.Također predlažemo da se u GUP ugradi obaveza provedbe javnog arhitektonskog natječaja za projektiranje kvalitetnih tipskih biciklističkih parkinga i garaža na javnim površinama (različitih dimenzija), koji bi postali još jedan od prepoznatljivih simbola grada. | |
|  | **Odgovor:**  Komentar je primljen na znanje. GUP je prostorni plan koji određuje razgraničenje namjena, propisuje uvjete provedbe pojedinih zahvata, a izrađuje se u mjerilu u kojem nije nužno planskom oznakom naznačiti parkirališta i garaže za bicikle, naročito ukoliko su manjeg kapaciteta. Parkirališta, garaže i spremišta za bicikle moguće je već sada graditi i uređivati temeljem odredbi za provedbu GUP-a, putem pojedinačnih projekata i uz posebne uvjete nadležnog javnopravnog tijela. Mogućnost/obveza provedbe urbanističko arhitektonskog natječaja nije predmet Smjernica, no moguće ju je razmotriti u postupku izrade IV. Izmjena i dopuna GUP-a. Napominjemo kako je u Smjernicama za integraciju održivog energetskog planiranja i prilagodbe klimatskim promjenama (SECAP) u Generalni urbanistički plan (GUP) grada Karlovca, poglavlje 8., mjera 1 – Izvedba biciklističke infrastrukture (pa tako i parkirališta za bicikle te spremišta za pohranu bicikala koji spadaju u nju), jako afirmirana (*“Izmjenama i dopunama GUP-a se omogućuje izvedba elemenata biciklističke infrastrukture u svim prometnim koridorima, na površinama svih namjena odnosno svih građevnih čestica*”).  **Komentar 6.3.:**  Provedbenim odredbama GUP-a poticati, ali i propisati investitorima izgradnju kvalitetnih bike garaža uz sve namjene, te smanjiti potreban broj obaveznih parkirališta za aute....odnosno uvesti plaćanje za nedostajuća parking mjesta za bicikle, kao što je moguće za nedostajuća parking mjesta za automobile. Prilikom određivanja potrebnog broja obaveznih parkirališnih ili garažnih mjesta za bicikle, potrebno se držati pravilnika, te iskustva drugih gradova i članica EU za namjene koje pravilnikom nisu navedene (stanovanje npr.)  Objašnjenje:  Građanstvo je potrebno poticati na manje korištenje automobila, te veće korištenje bicikala, javnog prijevoza i pješačenja, što nije samo mjera zaštite okoliša, već i zdravstvena i socijalna mjera. Velikim brojem osiguranih parkirališnih mjesta za automobile ne potiče se održiva mobilnost, što je potrebno mijenjati, između ostalog i planskim odredbama GUP-a.  **Odgovor:**  Komentar je primljen na znanje te će se razmotriti detaljnije u procesu izrade IV. Izmjena i dopuna GUP-a, uz napomenu da mehanizmi poticanja nisu predmet razrade prostornih planova. Izgradnja bike garaža moguća je već sada temeljem odredbi GUP-a izradom odgovarajuće projektne dokumentacije u skladu s posebnim uvjetima javnopravnog tijela nadležnog za promet. Napominjemo kako je u Smjernicama za integraciju održivog energetskog planiranja i prilagodbe klimatskim promjenama (SECAP) u Generalni urbanistički plan (GUP) grada Karlovca, | |
|  | poglavlje 8., mjera 1 – Izvedba biciklističke infrastrukture i korištenje takvog načina kretanja jako afirmirano.  **Komentar 6.4.:**  Uvesti olakšice za sve koji ne koriste automobil ili ga koriste rijetko.  Objašnjenje:  Kao što je planirano uvođenje olakšica za vlasnike električnih vozila, smatramo da je potrebno pronaći model olakšica za sve koji koriste javni gradski prijevoz, bicikl ili pješače.  **Odgovor:**  Navedeni mehanizmi poticanja nisu predmet razrade prostornih planova pa tako niti ovih Smjernica. | |
| Troškovi provedenog savjetovanja | Nema | |